ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
22 ต.ค. 2558

สรุปตลาดภาคเช้า
SET ในช่วงเช้าแกว่งตัวในกรอบแคบ สลับ +/- ไม่เกิน 3 จุด เนื่องจากยังขาดปัจจัยบวกใหม่ อีกทั้งนักลงทุนชะลอการลงทุนเพื่อรอฟังผลการประชุม ECB ที่จะเกิดขึ้นในวันนี้ และการเข้าสู่ช่วงวันหยุดยาวทำให้ปริมาณการซื้อขายอยู่ที่ 1.6 หมื่นลบ. ปิดตลาดภาคเช้า SET -0.71 จุด มาปิดที่ 1415.09 จุด โดยหุ้นกลุ่มที่ปรับตัวเพิ่มขึ้นนำตลาดวันนี้คือ ICT หลังมีการทยอยยื่นซองคุณสมบัติประมูลคลื่น 4G-900MHz
แนวโน้ม ภาคบ่าย
คาดตลาดหุ้นในภาคบ่ายจะยังคงแกว่งตัวในกรอบแคบเช่นเดียวกับช่วงเช้า โดยนักลงทุนส่วนใหญ่ยังอยู่ในช่วง Wait and see สำหรับหุ้นที่แนะนำลงทุนในช่วงนี้ จะเป็นกลุ่มที่มีปัจจัยบวกเฉพาะตัว เช่น กลุ่มรับเหมาก่อสร้างขนาดใหญ่ ซึ่งมีประเด็นบวกจากการเปิดประมูลรถไฟรางคู่ราว พ.ย.-ธ.ค. 58 และกลุ่มพลังงานทดแทน หลัง กกพ. เปิดให้ยื่นคำขอขายไฟฟ้าโครงการ Solar farm หน่วยงานราชการและสหกรณ์ภายใน 9 พ.ย. นี้  
วิเคราะห์ทางเทคนิค
PAF ราคาปิด 3.64 บาท
แนวรับ 3.60 บาท  แนวต้าน 3.90 บาทแนว cut loss หากใกล้จะหลุด 3.54 บาท
กราฟ  PAF ดีดตัวขึ้นมาจาก Double bottom   และฟอร์มเป็น W-shape อย่างชัดเจน ขณะที่ Stoch โค้งตัวขึ้นรับเป็นสัญญาณการเก็งกำไร follow buy ในระยะสั้น เนื่องจากโวลุ่มยังไม่หนาแน่นมาก แต่มีโอกาสปรับตัวขึ้นสู่แนว 3.80 บาทได้ แนะนำเก็งกำไร
เด็กแนว
UAC  ถือเป็นประเด็นร้อนเมื่อ กองทุนเพื่อการอนุรักษ์พลังงานไฟเขียวแผนปี 59 นำร่องทดลองการใช้น้ำมันไบโอดีเซลบี 20 ในปีรถบรรทุกโดยคาดว่าจะมีการปริมาณการใช้เบื้องต้น 28 ล้านลิตรโดยรัฐจะสนับสนุนวงเงินชดเชยลิตรละ4บาท  เรื่องนี้ผู้ได้ประโยชน์คือผู้ผลิตนั่งเอง เพราะจะทำให้มีการใช้น้ำมันมากขึ้น ซึ่ง UAC จัดเป็นหนึ่งในผู้ผลิตจึงรับประโยชน์ตรงนี้ไปเต็มๆ  ขณะที่โครงการผลิตเชื้อเพลิงพลังงานของบริษัทที่ลงทุนไปจะงอกเงยอย่างชัดเจนในปี 59  แต่สิ่งสำคัญไม่ได้อยู่ตรงนั้น  แต่อยู่ตรงที่โครงการโรงไฟฟ้าด้วยก๊าซที่บริษัทลงทุนโดยซื้อมาจาก Ratch จำนวน 7 mw เป็นโรงที่รับรู้รายได้อยู่แล้ว เมื่อซื้อมาก็รับรู้เข้าบริษัททันที  สำหรับโรงไฟฟ้าแสงอาทิตย์ตั้งเป้า 100 mw ในปีหน้า ควบคู่ไปกับโรงไฟฟ้าชีวะมวล 2 โรงทางเหนือเริ่มทดลองการจ่ายไฟแล้วเช่นกัน  เด็กแนวมองว่าจากนี้ไปผลประกอบการ turnaround อย่างเห็นได้ชัด มีรายได้ที่เสถียรระยะยาว เทียบเคียงราคาหุ้นที่ลงมาจาก 11.50 บาทไหลมาเกือบ 100% ตรงนี้ถูกฝุดๆ  เริ่มต้นกันใหม่ด้วยราคามิตรภาพ ไม่ต้องไล่ซื้อให้เมื่อย
กราฟราคาหุ้นเห็นการสร้างฐานแถว 6.50 บาทมาเป็นเดือนด้วยโวลุ่มแห้งสนิท และฟอร์มตัว bottom out เป็น W-shape เกิดสัญญาณซื้อเห็นๆ แบบนี้ราคาเริ่มต้น ควรจะค่อยๆ ดีดตัวเด้งไป 8 บาทไม่ยากเลย  สะสมกันไว้ ข่าวดีกำลังมา กราฟกำลังไป ใครชอบแม่เอาแม่  ใครชอบลูก UAC-W1 ต้านแรงจัด 2.90 บาท
 